கேள்வி: அகத்தியம் பற்றி நீங்கள் என்ன அறிந்துள்ளீர்கள்?
பதில்: அகத்தியம் என்பது பண்டைய தமிழி மொழி மற்றும் தற்கால தமிழ் மொழியை உடைய மக்களினத்தைக் குறிக்கும் மிகவும் தொன்மையான தமிழ் இலக்கண நூல்கள் எனத் தெளிவுபட கருதப்படுகின்றது. அகத்தியர் என்ற புலவர் இயற்றிய நூலாதலால், இது அகத்தியம் என்றும் வழங்கப்படுகின்றது. அகத்தியத்தில் முதல், இடை, கடை என வரையறுக்கப்படும் முச்சங்க காலங்களிலும் இதுவே, தமிழ் இலக்கணத்துக்கான, முதல் நூலாகத் திகழ்ந்தது என்று தமிழ் ஆய்வாளர்கள் ஐயம் இன்றி உரைக்கின்றனர். இது, பிற்கால தமிழ் மொழி இலக்கண நூல்களைப்போல், இயல் மட்டுமன்றி, இசைத்தமிழ், நாடகத் தமிழ் ஆகிய முத்தமிழ் இலக்கணம் வகுத்ததாகவும் நம்பப்படுகின்றது. தற்காலத்தில், அகத்தியம் படைப்புகளில் சில பகுதிகள் மட்டுமே பல்வேறு தமிழி என்ற தமிழ் பண்டைய நூல்களில் இருந்து கிடைத்துள்ளன. இப்பொழுது நமக்குக் கிடைக்கும் மிகப் பழமையான தமிழி இலக்கண நூலான தொல்காப்பியம் மூலநூலும் இதுவே என்று தமிழ் ஆய்வாளர்கள் ஐயம் திரிபுற உரைக்கின்றனர்.
கேள்வி: அகத்தியம் - மொழிமுதல் குறித்து விரிவாக சொல்லுங்கள்.
பதில்: ''பெயரினும் வினையினும் மொழிமுதல் அடங்கும்''.நன்னூல் நூற்பா 130 மயிலைநாதர் உரை மேற்கோள் ;நூற்பா விளக்கம் :பெயர்ச்சொல், வினைச்சொல் என்னும் இரண்டில் மொழியானது அடக்கம்.
கேள்வி: அகத்தியம் - உரை இயல்பு குறித்து விரிவாக சொல்லுங்கள்.
பதில்: ''வயிர ஊசியும் மயன்வினை இரும்பும் '' ''செயிரறு பொலிவினைச் செம்மைச்செய் ஆணியும்'' ''தமக்கமை கருவியும் தாமமை பவைபோல்'' ''உரைத்திறம் உணர்த்தலும் உரையது தொழிலே''.நன்னூல் நூற்பா 258 மயிலைநாதர் உரை மேற்கோள் ;நூற்பா விளக்கம் :கண்ணாடியை அறுக்கும் வயிரவூசி போலவும், தட்டான் பொன்னிரும்பால் அணிகலன் செய்வது போலவும், அணிகலன் செய்ய உதவும் அரம் என்னும் ஆணி போலவும் செயல்பட்டு, நூற்பாவுக்கு அமைந்த கருவியாகச் செயல்பட்டு, ஆசிரியன் உரைத்த திறத்தை உணர்த்துவதே, உரைநூலின் இயல்பாக இருக்கவேண்டும்.
கேள்வி: அகத்தியம் - தமிழ்நிலம், தமிழ்திரி நிலம் பற்றி நீங்கள் என்ன அறிந்துள்ளீர்கள்?
பதில்: ''கன்னித் தென்கரைக் கட்பழந் தீவம்'' ''சிங்களம் கொல்லம் கூவிளம் என்னும்'' ''எல்லையில் புறத்தீவும் ஈழம் பல்லவம்'' ''கன்னடம் வடுகு கலிங்கம் தெலிங்கம்'' ''கொங்கணம் துளுவம் குடகம் குன்றம் '' ''என்பன குடபால் இருபுறச் சையத்து'' ''உடனுறைபு பழகும் தமிழ்த்திரி நிலங்களும்'' ''முடியுடை மூவரும் இடுநில ஆட்சி'' ''அரசுமேம் பட்ட குறுநிலக் குடிகள்'' ''பதின்மரும் உடனிருப்பு இருவரும் படைத்த'' ''பன்னிரு திசையில் சொல்நயம் உடையவும்'' நன்னூல் நூற்பா 272 மயிலைநாதர் உரை மேற்கோள் ;நூற்பா விளக்கம் இந்த நூற்பா திரிசொல் வழங்கும் 15 நாடுகளையும், செந்தமிழ் வழங்கும் 15 நாடுகளையும் பட்டியலிடுகிறது.
கேள்வி: அகத்தியம் - திரிசொல் வழங்கும் நிலம் பற்றி விளக்கவும்.
பதில்: # கன்னித் தென்கரைக்கண் பழந் தீவம் #இலங்கை # கொல்லம் # கூவிளம் என்னும் எல்லையில் புறத்தீவும் #ஈழம் # பல்லவம் # கன்னடம் # வடுகு #கலிங்கம் # தெலிங்கம் #கொங்கணம் #துளுவம் # குடகம் # குன்றம் என்பன # குடபால் இருபுறச் சையத்து உடனுறைபு பழகும் தமிழ்த்திரி நிலங்கள்
கேள்வி: அகத்தியம் - செந்தமிழ் நிலம் பற்றி நீங்கள் என்ன அறிந்துள்ளீர்கள்?
பதில்: * சேரர் சோழர் பாண்டியர் என முடியுடை மூவரும் (3) * இடுநில ஆட்சி அரசுமேம் பட்ட குறுநிலக் குடிகள் பதின்மரும் (10) * உடனிருப்பு இருவரும் (2) படைத்த பன்னிரு திசையில் சொல்நயம் உடையவும் ஆக மொத்தம் 15 நாடுகள்
கேள்வி: அகத்தியம் - வேற்றுமை 7 என்பது 8 ஆனது என்பது என்ன?
பதில்: ''ஏழியன் முறைய எதிர்முக வேற்றுமை'' ''வேறுஎன விளம்பான் பெயரது விகாரமென்று'' ''ஓதிய புலவனும் உளன்ஒரு வகையான்'' ''இந்திரன் எட்டாம் வேற்றுமை என்றனன்'' நன்னூல் நூற்பா 290 மயிலைநாதர் உரை மேற்கோள் ;நூற்பா விளக்கம் :தமிழில் வேற்றுமை 7 என்று ஒரு இலக்கணப் புலவன் ஓதினான். எட்டாம் வேற்றுமையைப் பெயர்(எழுவாய்) வேற்றுமையின் திரிபு என அவன் கொண்டான். இது ஒரு வகை. இந்திரன் என்பவன் விளிவேற்றுமையை எட்டாம் வேற்றுமை என்றான்.
கேள்வி: அகத்தியம் - முதல் வேற்றுமை பற்றி தகவல் சொல்.
பதில்: ''வினைநிலை உரைத்தலும் வினாவிற்கு ஏற்றலும்'' ''பெயர்கொள வருதலும் பெயர்ப்பய னிலையே'' நன்னூல் நூற்பா 294 மயிலைநாதர் உரை மேற்கோள் ;நூற்பா விளக்கம் :முதல் வேற்றுமை பயனிலை கொள்ளும் வகை இதில் கூறப்பட்டுள்ளது. {| class="wikitable" |- | வினை || கந்தன் வந்தான் |- | உரைத்தல் || கந்தன் சொன்னான் |- | வினாவிற்கு ஏற்றல் || கந்தன் யார் |- |பெயர்கொள வருதல் || கந்தன் நல்லன் |}
கேள்வி: அகத்தியம் - மூன்றாம் வேற்றுமை குறித்து விரிவாக சொல்லுங்கள்.
பதில்: ''ஆலும் ஆனும் ஓடும் ஒடுவும்'' ''சாலும் மூன்றாம் வேற்றுமைத் தனுவே'' நன்னூல் நூற்பா 296 மயிலைநாதர் உரை மேற்கோள் ;நூற்பா விளக்கம் :வேற்றுமை உருபை இவர் வேற்றுமைத் தனு என்கிறார். ஆல், ஆன், ஒடு, ஓடு என்பவை மூன்றாம் வேற்றுமைத் தனு.
கேள்வி: அகத்தியம் - ஆறாம் வேற்றுமை பற்றி விளக்கவும்.
பதில்: ''ஆறன் உருபே அது ஆது அவ்வும்'' ''வேறொன்று உரியதைத் தனக்குரிய தையென'' ''இருபாற் கிழமையின் மருவுற வருமே'' ''ஐம்பால் உரிமையும் அதன்தற் கிழமை'' நன்னூல் நூற்பா 299 மயிலைநாதர் உரை மேற்கோள் ;நூற்பா விளக்கம் :அது, ஆது, உ - ஆகியவை ஆறாம்வேற்றுமை உருபுகள். வேறொன்றுக்கு உரியது, தனக்கு உரியது என இரு பாங்கில் வரும். ஆண்பால், பெண்பார், பலர்பால், ஒன்றன்பால், பலவின்பால் என்னும் ஐந்து பாலிலும் பொருந்தி வரும்.
கேள்வி: அகத்தியம் - மாரைக்கிளவி குறித்து விரிவாக சொல்லுங்கள்.
பதில்: ''காலமொடு கருத வரினும் மாரை'' ''மேலைக் கிளவியொடு வேறுபாடு இன்றே'' நன்னூல் நூற்பா 328 மயிலைநாதர் உரை மேற்கோள் ;நூற்பா விளக்கம் : செய்ம்மார் வந்தார் (இதில் செய்ம்மார் என்பது எதிர்காலத்தை மட்டும் உணர்த்தும் என்பது அகத்தியன் கருத்து)
கேள்வி: அகத்தியம் - முற்றுச்சொல் என்பது என்ன?
பதில்: ''முற்றுச் சொற்றாம் வினையொடு முடியினும்'' ''முற்றுச்சொல் என்னும் முறைமையில் திரியா'' நன்னூல் நூற்பா 332 மயிலைநாதர் உரை மேற்கோள் ;நூற்பா விளக்கம் :உண்கு வந்தேன் (உண்டேன் வந்தேன்) :உண்கும் வந்தேம் (உண்டோம் வந்தோம்)
கேள்வி: அகத்தியம் - பெயரெச்சம் பற்றி விளக்கவும்.
பதில்: ''காலமும் வினையும் தோன்றிப் பால் தோன்றாது'' ''பெயர்கொள் ளும்மது பெயரெச் சம்மே'' நன்னூல் நூற்பா 339 மயிலைநாதர் உரை மேற்கோள் ;நூற்பா விளக்கம் :செய்த பொருள் (இதில் இறந்தகாலமும், செய்தல் வினையும் தோன்றின. செய்தது அவனா, அவளா, அவரா எனத் தெரியவில்லை. எனவே பால் தோன்றவில்லை. இவ்வாறு வருவது பெயரெச்சம்) :செய்கின்ற பணி, செய்யும் கை என்றெல்லாம் பிற காலத்தோடும், பெயரோடும் ஒட்டிக்கொள்க.
கேள்வி: அகத்தியம் - வினையெச்சம் பற்றி தகவல் சொல்.
பதில்: ''காலமும் வினையும் தோன்றிப் பால் தோன்றாது'' ''வினைகொள் ளும்மது வினையெச் சம்மே'' நன்னூல் நூற்பா 341 மயிலைநாதர் உரை மேற்கோள் ;நூற்பா விளக்கம் :செய்து வந்தான்
கேள்வி: அகத்தியம் - முதுமறை நெறி பற்றி தகவல் சொல்.
பதில்: ''உலக வழக்கமும் ஒருமுக் காலமும்'' ''நிலைபெற உணர்தரு முதுமறை நெறியான்'' நன்னூல் நூற்பா 381 மயிலைநாதர் உரை மேற்கோள் ;நூற்பா விளக்கம் :உலக வழக்கத்தையும், இறப்பு நிகழ்வு எதிர்வு என்னும் முக்கால அறிவையும் உணர்ந்து நடப்பது முதுமறை நெறி
கேள்வி: அகத்தியம் - அடுக்குத்தொடர் குறித்து விரிவாக சொல்லுங்கள்.
பதில்: ''அசைநிலை இரண்டினும் பொருண்மொழி மூன்றினும்'' ''இசைநிறை நான்கினும் ஒருமொழி தொடரும்'' நன்னூல் நூற்பா 394 மயிலைநாதர் உரை மேற்கோள் ;நூற்பா விளக்கம் :ஒக்கும் ஒக்கும் (அசைநிலை) :போ போ போ (பொருண்மொழி) :பாடுகோ பாடுகோ பாடுகோ பாடுகோ (இசைநிறை)
கேள்வி: அகத்தியம் - துணைநூல்கள் பற்றி நீங்கள் என்ன அறிந்துள்ளீர்கள்?
பதில்: # நன்னூல் மூலமும் மயிலைநாதர் உரையும், டாக்டர் உ. வே. சாமிநாதையர் குறிப்புகளுடன், அவரது மகன் கலியாண சுந்தரையர் பதிப்பு, 1946 # கழக தமிழ் அகராதி நூல். # [http://www.tamilvu.org/courses/couindex.htm தமிழ் இணையக் கல்விக்கழகம் இணையப் பக்கம்]